ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003436

ขอให้ดำเนินการตัดต้นโพธิ์ซึ่งขึ้นบริเวณช่วงเกาะกลางถนนตามซอกแบริเออร์ บริเวณ 2 จุด คือจุดที่ 1 ช่วงลงสะพานข้ามคลองภาษีเจริญ และจุดที่ 2 บนสะพานพระราม 3 จุดสังเกต จุดที่ 1 มาจากสี่แยกท่าพระวิ่งตรงไปยังห้างสรรพสินค้าเดอะมอลล์ท่าพระ ขึ้นสะพานข้ามคลองภาษีเจริญ ลงจากสะพานมาเล็กน้อยช่วงก่อนจะลงอุโมงค์แยกท่าพระ จะพบต้นโพธิ์สูงประมาณ 1 เมตรกว่า จำนวน 1 ต้น ขึ้นอยู่บริเวณช่วงเกาะกลางถนนตรงซอกแบริเออร์ และจุดที่ 2 บนสะพานพระราม 3 (ใหม่) ซึ่งเป็นสะพานสูงที่คร่อมกับสะพานกรุงเทพ จะมีต้นโพธิ์ขึ้นอยู่บริเวณช่วงกลางถนนมี 2 ฝั่ง(ตามผู้ร้องแจ้ง) ตรงซอกของข้อต่อแบริเออร์ มีความสูงประมาณ 40-50 เซนติเมตร จำนวนหลายต้น เนื่องจากผู้ร้องแจ้งว่า ได้สัญจรผ่านเส้นทางถนนดังกล่าว และพบเห็นว่ามีต้นโพธิ์ขึ้นอยู่ตามซอกแบริเออร์ ซึ่งอาจส่งผลกระทบให้โครงสร้างสะพานชำรุดได้ จึงประสงค์ให้หน่วยงานที่เกี่ยวข้องดำเนินการตัดต้นโพธิ์ดังกล่าว เพื่อไม่ให้ส่งผลกระทบกับโครงสร้างสะพานในอนาคตต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata